# Dongmyeong dari Goguryeo

| Dongmyeong dari Goguryeo |
| --- |
| Patung Raja Dongmyeong di Makam Raja Tongmyong di Pyongyang |
| Pemerintahan | 37 SM – 19 SM |
| Diikuti oleh | Yuri dari Goguryeo |
| Keputeraan | 58 SM |
| Kemangkatan | 19 SM (berumur 39 tahun) |
| Pemakaman | Pyongyang |
| Pasangan | Puan Besar Ye Soseono |
| Anakanda | Lihat bawah |
| Ayahanda | Hae Mo-su dari Buyeo |
| Bonda | Puan Besar Yuhwa |

|  |
| --- |
| Dongmyeong dari Goguryeo |
| Chosŏn'gŭl | 동명성왕 atau 동명왕 |
| Hancha | 東明聖王 atau 東明王 |
| Perumian Semakan | *Dongmyeong-seongwang atau Dongmyeong-wang* |
| McCune–Reischauer | *Tongmyŏng-sŏngwang atau Tongmyŏng-wang* |
| Nama lahir |
| Chosŏn'gŭl | 고주몽 atau 추모 |
| Hancha | 高朱蒙 atau 鄒牟 |
| Perumian Semakan | *Go Jumong atau Chumo* |
| McCune–Reischauer | *Ko Chumong atau Ch'umo* |

 Raja **Dongmyeong dari Goguryeo** (58 SM - 19 SM, r. 37 SM - 19 SM) atau **Dongmyeongseongwang** (Korea: 동명성왕; Hanja: 東明聖王), yang secara harfiah bermaksud **Raja Suci Timur**, juga dikenali dengan nama kelahirannya **Jumong** (Korea: 주몽; Hanja: 朱蒙), adalah raja pengasas kerajaan Goguryeo, yang paling utara dari Tiga Kerajaan Korea. Di Prasasti Gwanggaeto, baginda disebut sebagai **Chumo-wang (Raja Chumo)**. Di *Samguk Sagi* dan *Samgungnyusa*, baginda dicatat sebagai Jumong dengan nama keluarga Go (Hanja: 高). *Samguk Sagi* menyatakan bahawa baginda juga dikenali sebagai Chumo atau Sanghae (Korea: 상해; Hanja: 象解). Nama itu juga ditranskrip dalam catatan lain sebagai Chumong (Korea: 추몽; Hanja: 鄒蒙), Jungmo (Korea: 중모; Hanja: 中牟), atau Domo (Korea: 도모; Hanja: 都牟).

## Kelahiran

Mitos pengasasan Goguryeo ada hubungannya dengan tulisan kuno, termasuk Prasasti Gwanggaeto. Versi paling boleh terkenal dijumpai, dengan sedikit variasi, di *Samguk Sagi*, *Samgungnyusa*, dan bab "Raja Dongmyeong" (Korea: 동명왕편; Hanja: 東明王篇) dari *Dongguk Yisang Gukjip* (Korea: 동국이상국집; Hanja: 東國李相國集). Puak Hae mungkin adalah wangsa diraja sebelum puak Buyeo menggantikannya, dan kedua-dua puak itu berasal dari garis keturunan Buyeo dan Goguryeo. Keluarga diraja Buyeo memiliki nama keluarga "Hae". Raja pengasas Goguryeo, Jumong mempunyai nama keluarga **"Hae"** tetapi nama keluarga diubah menjadi **Go (高)**. Aksara (解) bermaksud "melonggarkan; melepaskan, menguraikan atau menerangkan". Ini juga bermaksud "matahari" dalam bahasa Korea kerana Buyeo, Goguryeo dan Baekje sangat terlibat dalam Penyembahan Matahari.

## Pemerintahan

Pada tahun 37 SM, Jumong dan isteri keduanya Soseono mendirikan Goguryeo dan menjadi Raja dan Permaisuri pertamanya. Pada tahun yang sama, Raja Songyang (Korea: 송양; Hanja: 松讓) dari Biryu menyerah kalah kepadanya setelah menerima bantuan untuk mengalahkan pencerobohan orang-orang Mohe. Pada tahun 34 SM, istana dan ibu kota pertama Goguryeo Jolbon telah selesai dibina. Empat tahun kemudian, pada 28 SM, Jumong mengirim Jeneral Bu Wiyeom (Korea: 부위염; Hanja: 扶尉厭) untuk menakluki Okjeo. Pada tahun yang sama, ibu Jumong, Puan Besar Yuhwa, mangkat di istana Buyeo Timur, dan diberi upacara pengebumian setaraf permaisuri damping walaupun dia hanya selir.

Jumong mengirim utusan dan hadiah kepada Raja Geumwa sebagai ucapan terima kasih atas kemurahan hati Raja Geumwa. Pada tahun 19 SM, isteri pertama Jumong, Puan Besar Ye, melarikan diri dari Timur Buyeo dengan anak mereka Yuri ke Goguryeo. Pada masa itu, isteri kedua Jumong, Soseono ialah permaisuri. Ketika Puan Besar Ye dan Yuri tiba di Goguryeo, Soseono menyerahkan gelarannya setelah menyedari bahawa Jumong akan menjadikan Yuri sebagai Putera Mahkota dan memutuskan untuk meninggalkan Goguryeo. Soseono meninggalkan Goguryeo bersama dua anak lelakinya dan beberapa orang bawahannya dan menuju lebih jauh ke selatan Semenanjung Korea ke tempat yang sekarang menjadi Korea Selatan. Di sana dia mendirikan Baekje. Jumong memilih anak pertamanya, Yuri sebagai pengganti takhta.

Jumong menubuhkan tentera yang disebut tentera Damul. Damul bermaksud "pemulihan tanah lama", yang merupakan ideologi asas Goguryeo. "Tanah lama" merujuk kepada Gojoseon, negara asal Goguryeo.

## Kemangkatan

 Makam Raja Tongmyong
Jumong mangkat pada tahun 19 SM pada usia 40 tahun. Putera Mahkota Yuri menguburkan bapanya di makam piramid dan memberinya nama anumerta "Raja Suci Jumong".

## Lihat juga

* Senarai raja Korea
* Sejarah Korea
* Tiga Kerajaan Korea

## Rujukan

|  |
| --- |
| Dongmyeong dari Goguryeo **Wangsa GoTarikh kemangkatan:** 19 SM |
| Gelaran pemerintah |
| **Gelaran baharu** | **Raja Goguryeo** 37 SM – 19 SM | Diikuti oleh: **Yuri** |